CELEX: 32012D0534
Language: el
Date: 2012-09-24 00:00:00
Title: 2012/534/ΕΕ: Απόφαση του Συμβουλίου, της 24ης Σεπτεμβρίου 2012 , σχετικά με τη θέση που πρέπει να λάβει η Ευρωπαϊκή Ένωση στη μεικτή επιτροπή ΕΕ-ΔΟΠΑ όσον αφορά την απόφαση για τη θέσπιση παραρτήματος για την ασφάλεια της αεροπορίας από παράνομες ενέργειες του μνημονίου συνεργασίας μεταξύ της Ευρωπαϊκής Ένωσης και της Διεθνούς Οργάνωσης Πολιτικής Αεροπορίας για τη δημιουργία πλαισίου ενισχυμένης συνεργασίας

2.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 266/37
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 24ης Σεπτεμβρίου 2012
   σχετικά με τη θέση που πρέπει να λάβει η Ευρωπαϊκή Ένωση στη μεικτή επιτροπή ΕΕ-ΔΟΠΑ όσον αφορά την απόφαση για τη θέσπιση παραρτήματος για την ασφάλεια της αεροπορίας από παράνομες ενέργειες του μνημονίου συνεργασίας μεταξύ της Ευρωπαϊκής Ένωσης και της Διεθνούς Οργάνωσης Πολιτικής Αεροπορίας για τη δημιουργία πλαισίου ενισχυμένης συνεργασίας
   (2012/534/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Η απόφαση 2012/243/ΕΕ του Συμβουλίου, της 8ης Μαρτίου 2012, για τη σύναψη μνημονίου συνεργασίας μεταξύ της Ευρωπαϊκής Ένωσης και της Διεθνούς Οργάνωσης Πολιτικής Αεροπορίας για τη δημιουργία πλαισίου ενισχυμένης συνεργασίας και για τη θέσπιση σχετικών με αυτό διαδικαστικών ρυθμίσεων (1) (εφεξής «μνημόνιο συνεργασίας»), άρχισε να ισχύει στις 29 Μαρτίου 2012.
            
         
               (2)
            
            
               Σύμφωνα με το άρθρο 7.3 στοιχείο γ) του μνημονίου συνεργασίας, η μεικτή επιτροπή που συστάθηκε βάσει του άρθρου 7.1 του μνημονίου συνεργασίας μπορεί να εκδίδει παραρτήματα του μνημονίου συνεργασίας.
            
         
               (3)
            
            
               Είναι σκόπιμο να καθορισθεί η θέση που πρέπει να λάβει η Ευρωπαϊκή Ένωση στη μεικτή επιτροπή όσον αφορά τη θέσπιση παραρτήματος για την ασφάλεια της αεροπορίας από παράνομες ενέργειες που πρόκειται να προστεθεί στο μνημόνιο συνεργασίας,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να λάβει η Ευρωπαϊκή Ένωση στη μεικτή επιτροπή ΕΕ-ΔΟΠΑ, όπως αναφέρεται στο άρθρο 7.3 στοιχείο γ) του μνημονίου συνεργασίας μεταξύ της Ευρωπαϊκής Ένωσης και της Διεθνούς Οργάνωσης Πολιτικής Αεροπορίας για τη δημιουργία πλαισίου ενισχυμένης συνεργασίας (μνημόνιο συνεργασίας), όσον αφορά τη θέσπιση παραρτήματος του μνημονίου για την ασφάλεια της αεροπορίας από παράνομες ενέργειες, βασίζεται στο σχέδιο απόφασης της μεικτής επιτροπής ΕΕ-ΔΟΠΑ που επισυνάπτεται στην παρούσα απόφαση.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.
   
      Βρυξέλλες, 24 Σεπτεμβρίου 2012.
      
         
            Για το Συμβούλιο
         
         
            Ο Πρόεδρος
         
         Σ. ΑΛΕΤΡΑΡΗΣ
      
   
   
      (1)  ΕΕ L 121 της 8.5.2012, σ. 16.
   
      ΣΧΕΔΙΟ
      ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΕΕ-ΔΟΠΑ
      της …
      για τη θέσπιση παραρτήματος για την ασφάλεια της αεροπορίας από παράνομες ενέργειες του μνημονίου συνεργασίας μεταξύ της Ευρωπαϊκής Ένωσης και της Διεθνούς Οργάνωσης Πολιτικής Αεροπορίας για τη δημιουργία πλαισίου ενισχυμένης συνεργασίας
      Η ΜΕΙΚΤΗ ΕΠΙΤΡΟΠΗ EE-ΔΟΠΑ,
      Έχοντας υπόψη το μνημόνιο συνεργασίας μεταξύ της Ευρωπαϊκής Ένωσης και της Διεθνούς Οργάνωσης Πολιτικής Αεροπορίας για τη δημιουργία πλαισίου ενισχυμένης συνεργασίας (ΜΣ ΔΟΠΑ), και ιδίως το άρθρο 7.3 στοιχείο γ),
      Εκτιμώντας τα ακόλουθα:
      Είναι σκόπιμο να συμπεριληφθεί στο ΜΣ ΔΟΠΑ ένα παράρτημα για την ασφάλεια της αεροπορίας από παράνομες ενέργειες,
      ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Θεσπίζεται το παράρτημα της παρούσας απόφασης, το οποίο αποτελεί αναπόσπαστο μέρος του ΜΣ ΔΟΠΑ.
      Άρθρο 2
      Η παρούσα απόφαση αρχίζει να ισχύει την ημέρα της έκδοσής της.
      
         …,
         
            
               Για τη μεικτή επιτροπή ΕΕ-ΔΟΠΑ
            
            
               Οι Πρόεδροι
            
         
      
      
         ΠΑΡΑΡΤΗΜΑ
         
            
               «ΠΑΡΑΡΤΗΜΑ II – ΑΣΦΑΛΕΙΑ ΤΗΣ ΑΕΡΟΠΟΡΙΑΣ ΑΠΟ ΕΚΝΟΜΕΣ ΕΝΕΡΓΕΙΕΣ
               1.   Στόχοι
               
                           1.1.
                        
                        
                           Τα μέρη συμφωνούν να συνεργάζονται για την ασφάλεια της αεροπορίας από παράνομες ενέργειες στο πλαίσιο του μνημονίου συνεργασίας (ΜΣ) μεταξύ της Ευρωπαϊκής Ένωσης και της Διεθνούς Οργάνωσης Πολιτικής Αεροπορίας (ΔΟΠΑ) που υπογράφηκε στο Μόντρεαλ στις 28 Απριλίου και στις Βρυξέλλες στις 4 Μαΐου 2011.
                        
                     
                           1.2.
                        
                        
                           Συνεπή με τη δέσμευσή τους να επιτευχθεί κατάλληλο και βιώσιμο επίπεδο ασφάλειας της αεροπορίας από παράνομες ενέργειες σε παγκόσμιο επίπεδο, κυρίως μέσω των προτύπων και των συνιστώμενων πρακτικών (ΣΠ) της ΔΟΠΑ, τα μέρη συμφωνούν να συνεργάζονται στενά κατά τη διεξαγωγή των δραστηριοτήτων τους για την ασφάλεια της αεροπορίας τους από παράνομες ενέργειες.
                        
                     2.   Πεδίο εφαρμογής
               
                           2.1.
                        
                        
                           Για την επίτευξη των στόχων που αναφέρονται στην παράγραφο 1, τα μέρη συμφωνούν να συνεργάζονται με:
                           
                                       α)
                                    
                                    
                                       τη διεξαγωγή τακτικού διαλόγου σε θέματα ασφάλειας της αεροπορίας από παράνομες ενέργειες αμοιβαίου ενδιαφέροντος·
                                    
                                 
                                       β)
                                    
                                    
                                       τη διεξαγωγή τακτικής ανταλλαγής πληροφοριών σχετικών με την ασφάλεια της αεροπορίας από παράνομες ενέργειες σύμφωνα με τους εφαρμοστέους κανόνες·
                                    
                                 
                                       γ)
                                    
                                    
                                       τη συμμετοχή σε δραστηριότητες ασφάλειας της αεροπορίας από παράνομες ενέργειες·
                                    
                                 
                                       δ)
                                    
                                    
                                       την ανάλυση, κατά περίπτωση, της συμμόρφωσης των κρατών με τα πρότυπα της ΔΟΠΑ, της υιοθέτησης των συνιστώμενων πρακτικών της ΔΟΠΑ και της αποτελεσματικής εφαρμογής συστήματος εποπτείας της ασφάλειας της αεροπορίας από παράνομες ενέργειες·
                                    
                                 
                                       ε)
                                    
                                    
                                       την παρακολούθηση της συμμόρφωσης των κρατών μελών της ΕΕ με τα πρότυπα της ΔΟΠΑ, της υιοθέτησης των συνιστώμενων πρακτικών της ΔΟΠΑ και της αποτελεσματικής εφαρμογής συστήματος εποπτείας της ασφάλειας της αεροπορίας από παράνομες ενέργειες·
                                    
                                 
                                       στ)
                                    
                                    
                                       τη συνέχιση της συνεργασίας σε κανονιστικά θέματα και θέματα θέσπισης προτύπων·
                                    
                                 
                                       ζ)
                                    
                                    
                                       την ανάπτυξη και παροχή τεχνικής συνδρομής·
                                    
                                 
                                       η)
                                    
                                    
                                       την προώθηση της περιφερειακής συνεργασίας·
                                    
                                 
                                       θ)
                                    
                                    
                                       την ανταλλαγή εμπειρογνωμόνων, και
                                    
                                 
                                       ι)
                                    
                                    
                                       την παροχή εκπαίδευσης στην ασφάλεια της αεροπορίας από παράνομες ενέργειες.
                                    
                                 
                     3.   Εφαρμογή
               
                           3.1.
                        
                        
                           Τα μέρη μπορούν να θεσπίσουν πρακτικές ρυθμίσεις, καθορίζοντας αμοιβαία συμφωνημένους μηχανισμούς και διαδικασίες για την αποτελεσματική υλοποίηση της συνεργασίας στους τομείς που αναφέρονται στο άρθρο 2.1. Οι εν λόγω πρακτικές ρυθμίσεις θεσπίζονται από τη μεικτή επιτροπή.
                        
                     4.   Διάλογος
               
                           4.1.
                        
                        
                           Τα μέρη συγκαλούν τακτικά συνεδριάσεις ή/και τηλεδιασκέψεις κατά τις οποίες συζητούν θέματα ασφάλειας της αεροπορίας από παράνομες ενέργειες αμοιβαίου ενδιαφέροντος και, κατά περίπτωση, συντονίζουν τις δραστηριότητές τους.
                        
                     5.   Ανταλλαγή πληροφοριών σχετικών με την ασφάλεια της αεροπορίας από παράνομες ενέργειες, από κοινού έρευνα/μελέτες και ανάλυση
               
                           5.1.
                        
                        
                           Με την επιφύλαξη των εφαρμοστέων κανόνων τους, τα μέρη θεσπίζουν πρακτικές ρυθμίσεις προσδιορίζοντας τις πληροφορίες και τις αναλύσεις που δύνανται να ανταλλάσσουν μεταξύ τους με βάση τις πληροφορίες που συλλέγουν μέσω των αντίστοιχων προγραμμάτων λογιστικού ελέγχου και επιθεώρησης, καθώς και κοινό μηχανισμό που εγγυάται την εμπιστευτικότητα των πληροφοριών που λαμβάνει το ένα μέρος από το άλλο σύμφωνα με το άρθρο 6 του ΜΣ.
                        
                     
                           5.2.
                        
                        
                           Τα μέρη συνεργάζονται σε δραστηριότητες ασφάλειας της αεροπορίας από παράνομες ενέργειες με ανταλλαγή των σχετικών και ενδεδειγμένων δεδομένων, έρευνα, μελέτες, πληροφορίες και τεκμηρίωση, και με διευκόλυνση της αμοιβαίας συμμετοχής σε συνεδριάσεις.
                        
                     6.   Συμμετοχή σε δραστηριότητες ασφάλειας της αεροπορίας από παράνομες ενέργειες
               
                           6.1.
                        
                        
                           Για την εφαρμογή του παρόντος παραρτήματος, κάθε μέρος καλεί, κατά περίπτωση, το άλλο μέρος να συμμετέχει, σύμφωνα με τους καθιερωμένους κανόνες και διαδικασίες, σε συνεδριάσεις και δραστηριότητες σχετικές με την ασφάλεια της αεροπορίας από παράνομες ενέργειες, με σκοπό να διασφαλίζονται η στενή συνεργασία και ο συντονισμός. Οι τρόποι της εν λόγω συμμετοχής καθορίζονται στις πρακτικές ρυθμίσεις που συμφωνούν τα μέρη.
                        
                     7.   Κανονιστικά θέματα
               
                           7.1.
                        
                        
                           Κάθε μέρος εξασφαλίζει ότι το άλλο μέρος τηρείται ενήμερο για όλες τις οικείες νομοθετικές και κανονιστικές διατάξεις, τα πρότυπα, τις απαιτήσεις και τις συνιστώμενες πρακτικές που ενδέχεται να επηρεάζουν την εφαρμογή του παρόντος παραρτήματος, καθώς και για κάθε τροποποίησή τους.
                        
                     
                           7.2.
                        
                        
                           Τα μέρη κοινοποιούν εκατέρωθεν και εγκαίρως τυχόν προτεινόμενες τροποποιήσεις των σχετικών οικείων νομοθετικών και κανονιστικών διατάξεων, προτύπων, απαιτήσεων και συνιστώμενων πρακτικών, εφόσον οι εν λόγω τροποποιήσεις μπορούν να έχουν επιπτώσεις στο παρόν παράρτημα.
                        
                     
                           7.3.
                        
                        
                           Με σκοπό τη σφαιρική εναρμόνιση των κανονισμών και των προτύπων ασφάλειας της αεροπορίας από παράνομες ενέργειες, τα μέρη αλληλοενημερώνονται σχετικά με τα τεχνικά κανονιστικά θέματα στον τομέα της ασφάλειας της αεροπορίας από παράνομες ενέργειες, κατά τα διάφορα στάδια των διαδικασιών θέσπισης κανόνων ή ανάπτυξης προτύπων και συνιστώμενων πρακτικών (ΣΠ), και, ενδεχομένως, καλούνται να συμμετάσχουν στους συνδεδεμένους τεχνικούς οργανισμούς, κατά περίπτωση.
                        
                     
                           7.4.
                        
                        
                           Τα μέρη παρέχουν εγκαίρως μεταξύ τους πληροφορίες για αποφάσεις και συστάσεις που επηρεάζουν την ασφάλεια της αεροπορίας από παράνομες ενέργειες.
                        
                     
                           7.5.
                        
                        
                           Η ΕΕ αρχίζει, εφόσον ενδείκνυται, διάλογο με τη ΔΟΠΑ για την παροχή τεχνικών πληροφοριών σε περιπτώσεις στις οποίες προκύπτουν, σύμφωνα με την εφαρμογή της νομοθεσίας της ΕΕ, θέματα σχετιζόμενα με τη συμμόρφωση με τα πρότυπα και την υιοθέτηση των συνιστώμενων πρακτικών της ΔΟΠΑ.
                        
                     8.   Τεχνική συνδρομή
               
                           8.1.
                        
                        
                           Τα μέρη συντονίζουν την παροχή συνδρομής στα κράτη με σκοπό να διασφαλισθεί η αποτελεσματική αξιοποίηση των πόρων και η αποφυγή της επανάληψης των προσπαθειών και ανταλλάσσουν πληροφορίες και δεδομένα για έργα και προγράμματα τεχνικής συνδρομής που αφορούν την ασφάλεια της αεροπορίας από παράνομες ενέργειες.
                        
                     
                           8.2.
                        
                        
                           Τα μέρη συνεργάζονται στενά στην παροχή συνδρομής στα κράτη μέλη της ΕΕ και άλλες χώρες, όταν κρίνεται αναγκαίο, για να βελτιωθεί το επίπεδο αποτελεσματικής εφαρμογής κρίσιμων στοιχείων των κρατικών συστημάτων εποπτείας ασφάλειας από παράνομες ενέργειες και το επίπεδο της συμμόρφωσης με τις ΣΠ της ΔΟΠΑ. Στην εν λόγω συνεργασία συμπεριλαμβάνονται, μεταξύ άλλων, η ανταλλαγή πληροφοριών, η διευκόλυνση του διαλόγου μεταξύ των ενδιαφερομένων μερών και ο συντονισμός των δραστηριοτήτων τεχνικής συνδρομής.
                        
                     9.   Περιφερειακή συνεργασία
               
                           9.1.
                        
                        
                           Τα μέρη δίνουν προτεραιότητα στις δραστηριότητες που αποβλέπουν στην επιτάχυνση της εφαρμογής των ΣΠ, εφόσον η περιφερειακή προσέγγιση προσφέρει δυνατότητες βελτίωσης της οικονομικής απόδοσης, της εποπτείας ή/και των διαδικασιών τυποποίησης.
                        
                     10.   Συνδρομή εμπειρογνωμόνων
               
                           10.1.
                        
                        
                           Με την επιφύλαξη των προγραμμάτων παροχής συνδρομής από εμπειρογνώμονες που αναπτύσσονται εκτός του πεδίου εφαρμογής του παρόντος παραρτήματος, τα μέρη καταβάλλουν προσπάθεια ώστε να τίθενται στη διάθεση της ΔΟΠΑ, κατόπιν αιτήματος, εμπειρογνώμονες με αποδεδειγμένη τεχνική εμπειρογνωμοσύνη σε συναφείς τομείς της ασφάλειας της αεροπορίας από παράνομες ενέργειες, για την εκτέλεση καθηκόντων και τη συμμετοχή σε δραστηριότητες που εμπίπτουν στο πεδίο εφαρμογής του παρόντος παραρτήματος. Οι όροι της εν λόγω παροχής συνδρομής από εμπειρογνώμονες καθορίζονται με πρακτική ρύθμιση μεταξύ των μερών.
                        
                     11.   Εκπαίδευση
               
                           11.1.
                        
                        
                           Κατά περίπτωση, κάθε μέρος διευκολύνει τη συμμετοχή προσωπικού του άλλου μέρους σε τυχόν προγράμματα εκπαίδευσης που παρέχει σχετικά με την ασφάλεια της αεροπορίας από παράνομες ενέργειες.
                        
                     
                           11.2.
                        
                        
                           Τα μέρη ανταλλάσσουν πληροφορίες για υλικό σχετικό με προγράμματα εκπαίδευσης για την ασφάλεια της αεροπορίας από παράνομες ενέργειες και, κατά περίπτωση, συντονίζουν και συνεργάζονται για την κατάρτιση προγραμμάτων εκπαίδευσης.
                        
                     
                           11.3.
                        
                        
                           Στο πλαίσιο των δραστηριοτήτων που υπάγονται στο άρθρο 9 του παρόντος παραρτήματος, τα μέρη συνεργάζονται για να διευκολύνουν και να συντονίζουν τη συμμετοχή σε προγράμματα εκπαίδευσης ασκουμένων οι οποίοι προέρχονται από κράτη ή περιφέρειες στα οποία παρέχεται τεχνική συνδρομή από εκάτερο των μερών.
                        
                     12.   Επανεξέταση
               
                           12.1.
                        
                        
                           Τα μέρη επανεξετάζουν τακτικά την εφαρμογή του παρόντος παραρτήματος και, εφόσον κρίνεται αναγκαίο, λαμβάνουν υπόψη τυχόν συναφείς εξελίξεις ως προς τις πολιτικές ή τις κανονιστικές εξελίξεις.
                        
                     
                           12.2.
                        
                        
                           Κάθε επανεξέταση του παρόντος παραρτήματος διενεργείται από τη μεικτή επιτροπή η οποία συστήνεται δυνάμει του άρθρου 7 του ΜΣ.
                        
                     13.   Έναρξη ισχύος, τροποποιήσεις και καταγγελία
               
                           13.1.
                        
                        
                           Το παρόν παράρτημα αρχίζει να ισχύει από την ημερομηνία της θέσπισής του από τη μεικτή επιτροπή και παραμένει σε ισχύ μέχρι την καταγγελία του.
                        
                     
                           13.2.
                        
                        
                           Οι πρακτικές ρυθμίσεις που συμφωνούνται δυνάμει του παρόντος παραρτήματος αρχίζουν να ισχύουν από την ημερομηνία της θέσπισής τους από τη μεικτή επιτροπή.
                        
                     
                           13.3.
                        
                        
                           Κάθε τροποποίηση ή καταγγελία των πρακτικών ρυθμίσεων που θεσπίζονται δυνάμει του παρόντος παραρτήματος, συμφωνείται από τη μεικτή επιτροπή.
                        
                     
                           13.4.
                        
                        
                           Το παρόν παράρτημα μπορεί να καταγγελθεί, ανά πάσα στιγμή, από οποιοδήποτε μέρος. Η καταγγελία παράγει αποτελέσματα έξι μήνες μετά την παραλαβή της έγγραφης κοινοποίησης της καταγγελίας από ένα μέρος από το άλλο, εκτός εάν η εν λόγω κοινοποίηση καταγγελίας ανακληθεί με την κοινή συναίνεση των μερών πριν από τη λήξη της εξάμηνης προθεσμίας.
                        
                     
                           13.5.
                        
                        
                           Παρά κάθε άλλη διάταξη του παρόντος άρθρου, εάν καταγγελθεί το ΜΣ, καταγγέλλονται ταυτόχρονα το παρόν παράρτημα και οποιαδήποτε πρακτική ρύθμιση έχει θεσπισθεί δυνάμει αυτού.»